C 63/16
HU
Az Európai Unió Hivatalos Lapja
2023.2.20.
Az alapeljárás felei Felperes: Amazon Services Europe Sàrl Alperes: Autorità per le Garanzie nelle Comunicazioni
Az előzetes döntéshozatalra előterjesztett kérdések 1) Ellentétes-e az (EU) 2019/1150 rendelettel (1) azon nemzeti rendelkezés, amely kifejezetten az említett rendelet megfelelő és hatékony végrehajtásának biztosítása céljából – többek között a vonatkozó információk gyűjtése révén – előírja az online közvetítő szolgáltatók és az onlinekeresőprogram-szolgáltatók részére, hogy rendszeresen továbbítsák a bevételeikre vonatkozó releváns információkat?
2) Az (EU) 2019/1150 rendelet alapján a rendszerezett gazdálkodási beszámolóban előírt, elsősorban az elért bevételekre vonatkozó információk relevánsnak és hasznosnak tekinthetők-e az említett rendelet által kitűzött cél szempontjából?
3) Az (EU) 2015/1535 irányelv (2) kötelezi-e a tagállamokat arra, hogy értesítsék a Bizottságot azokról az intézkedésekről, amelyekkel a bevételeikre vonatkozó releváns információkat tartalmazó beszámoló továbbítására kötelezik az online közvetítő szolgáltatókat és az onlinekeresőprogram-szolgáltatókat, amely kötelezettség megsértése pénzbírság kiszabását eredményezi; igenlő válasz esetén, lehetővé teszi-e az irányelv, hogy valamely magánszemély vitassa a Bizottsághoz be nem jelentett intézkedések vele szemben történő végrehajtását?
4) Ellentétes-e a 2000/31/EK irányelv (3) 3. cikkével, ha a nemzeti hatóságok olyan rendelkezéseket fogadnak el, amelyek kifejezetten az (EU) 2019/1150 rendelet végrehajtásának biztosítása céljából olyan adminisztratív és pénzügyi többletterhet írnak elő a más európai országban letelepedett, de Olaszországban működő gazdasági szereplők számára, mint például a bevételeikre vonatkozó releváns információkat tartalmazó beszámoló benyújtása, amelynek megsértése pénzbírság kiszabását vonja maga után?
5) Ellentétes-e a szolgáltatásnyújtás szabadságának az EUMSZ 56. cikkben foglalt elvével, a 2006/123/EK irányelv (4) 16. cikkével, valamint a 2000/31/EK [irányelvvel], ha a nemzeti hatóságok olyan rendelkezéseket fogadnak el, amelyek az (EU) 2019/1150 rendelet végrehajtásának biztosítása céljából olyan adminisztratív és pénzügyi többletterhet rónak a más európai országban letelepedett gazdasági szereplőkre, mint például a bevételeikre vonatkozó releváns információkat tartalmazó beszámoló benyújtása, amelynek megsértése pénzbírság kiszabását vonja maga után?
6) A 2000/31/EK irányelv 3. cikke (4) bekezdésének b) pontja előírja-e a tagállamok részére, hogy értesítsék a Bizottságot azokról az intézkedésekről, amelyekkel az online közvetítő szolgáltatókat és az onlinekeresőprogram-szolgáltatókat a bevételeikre vonatkozó releváns információkat tartalmazó beszámoló benyújtására kötelezik, amely kötelezettség megsértése pénzbírság kiszabását eredményezi; igenlő válasz esetén, az irányelv lehetővé teszi-e a magánszemélyek számára, hogy a Bizottsághoz be nem jelentett intézkedések velük szemben való végrehajtását vitassák?
(1) (2) (3) (4)
Az online közvetítő szolgáltatások üzleti felhasználói tekintetében alkalmazandó tisztességes és átlátható feltételek előmozdításáról szóló, 2019. június 20-i (EU) 2019/1150 rendelet (HL 2019.
L 186., 57. o.).
A műszaki szabályokkal és az információs társadalom szolgáltatásaira vonatkozó szabályokkal kapcsolatos információszolgáltatási eljárás megállapításáról szóló, 2015. szeptember 9-i (EU) 2015/1535 európai parlamenti és tanácsi irányelv (HL 2015.
L 241., 1. o.).
A belső piacon az információs társadalommal összefüggő szolgáltatások, különösen az elektronikus kereskedelem egyes jogi vonatkozásairól szóló, 2000. június 8-i 2000/31/EK európai parlamenti és tanácsi irányelv (Elektronikus kereskedelemről szóló irányelv) (HL 2000.
L 178., 1. o.; magyar nyelvű különkiadás 13. fejezet, 25. kötet, 399. o.).
A belső piaci szolgáltatásokról szóló, 2006. december 12-i 2006/123/EK európai parlamenti és tanácsi irányelv (HL 2006.
L 376., 36. o.; helyesbítés: HL 2014.
L 287., 33. o.).
A Tribunale Amministrativo Regionale per il Lazio (Olaszország) által 2022. október 21-én benyújtott előzetes döntéshozatal iránti kérelem –– Eg Vacation Rentals Ireland Limited kontra Autorità per le Garanzie nelle Comunicazioni (C-666/22. sz. ügy) (2023/C 63/22) Az eljárás nyelve: olasz A kérdést előterjesztő bíróság Tribunale Amministrativo Regionale per il Lazio